APFEL ARENA

CRNI PETAK pub kviz @ Apfel Arena
2024-02-23 20:00, 2024-02-16 20:00, 2024-02-09 20:00, 2024-02-02 20:00, 2024-01-26 20:00 (Europe/Zagreb) | Apfel Arena, Put Volicije 5, Makarska, Hrvatska
Petkom u 20 sati, Apfel Arena je domaćin nevjerojatnoj kviz avanturi pod vodstvom iskusnog sastavljača kvizova, Ivana Roguljića Crnog. Crni je veliki kviz entuzijast sa preko 400 odrađenih kvizova u prethodnim godinama po raznim zagrebačkim kafićima, a trenutno i voditelj vrlo uspješnog 3lj pub kviza u Trilju.
Spremite se na večer punu izazova, smijeha i prilike za osvajanje bogatih nagrada.

Prikupite ekipu od najviše pet članova i testirajte svoje znanje. Kotizacija iznosi 2€ po članu, a prijave se primaju putem e-maila na info@apfelarena.hr ili na broj +385 99 5427 385.
Broj mjesta je ograničen, stoga požurite s prijavama.

“Crni petak” nije samo kviz; to je prilika da se opustite, zabavite i možda osvojite nevjerojatne nagrade.
Vidimo se u Apfel Areni, gdje je svaki petak, crni petak!

AUT
2024-02-23 19:00
Svatko od nas je drukčiji i svaki mozak je drukčiji. Netko je dobar u matematici, netko u košarci, a netko zna sve filmove, glumce i kazališne predstave kao Matej. Matej je osoba s poremećajem iz spektra autizma i glumac u predstavi „Aut“.
Osim na Matejevoj stvarnoj priči, predstava se motivski naslanja na roman „Neobičan događaj sa psom u noći“. Matejev lik tako sudjeluje u istrazi ubojstva psa u susjedstvu, te završava u policijskoj postaji. Uz pomoć dobrohotnog policajca i susjede Ines, Matej napokon uspostavlja zdraviji odnos sa svojim tatom.
Predstava „Aut“ nam, koristeći napeti narativ istrage ubojstva psa, približava važnost razumijevanja drugih i drugačijih kroz iskustvo našeg junaka. Otvorenost, edukacija i kritičko razmišljanje nužni su kako bismo se znali ponašati u interakciji s osobom s autizmom i shvatili svu ljepotu „drukčijosti“ i „drugačijosti“ svakog od nas.
U predstavi “Aut” igraju magistri glume Iva Šimić Šakoronja i Luka Bulović, a naš glavni junak Matej Španović prvi put (nadamo se ne i zadnji) izlazi na kazališne daske. Uz vašu podršku i razumijevanje Matej će vam, uz pomoć Ive i Luke, pokazati i dokazati kako su s autizmom moguće nevjerojatne stvari.
Ako stavite Nintendo igricu u PlayStation, on ju neće očitati, ali to ne znači da je pokvaren, zar ne?

21. PRVENSTVO ZA VETERANE
2024-02-23 - 2024-02-25
Od 23. do 25. veljače će se u Makarskoj održati trodnevno Dvoransko nogometno prvenstvo veterana Hrvatskog nogometnog saveza. Turnir je to, koji se igra od 2003. godine, a ove godine prijavljen je i rekordan broj od 54 ekipe koje će u tri dana odigrati čak 80 utakmica. Turnir se svake godine održava u nekom drugom gradu Hrvatske, a ove godine je Apfel Arena izabrana za domaćina turnira. Utakmice će se igrati u parketnoj dvorani Apfel Arene i u velikoj dvorani GSC Makarska.

Stranci, All of Us Strangers
2024-02-22 19:00
Jedne noći u svojoj gotovo praznoj zgradi u suvremenom Londonu, Adam ima slučajan susret s tajanstvenim susjedom Harryjem, što poremeti ritam njegove svakodnevice. Dok se veza među njima razvija, Adam je zaokupljen sjećanjima na prošlost koja ga vuku natrag u predgrađe gdje je odrastao i u njegov dom iz djetinjstva, u kojem – izgleda – njegovi roditelji još žive upravo onakvi kakvi su bili na dan kad su umrli, prije 30 godina.
Očaravajuća, dirljiva i iznimno originalna priča o ljubavi i gubitku inspirirana je istoimenim romanom Taichija Yamade iz 1987. godine, kojem suvremeni i osobni pečat daje redatelj Andrew Haigh, uz briljantne glumce Andrewa Scotta i Paula Mescala u glavnim ulogama.
Andrew Haigh
1h 45m – UK, US

APFEL ARENA WINTER CUP 2024.
2024-02-19 - 2024-02-22
Apfel Arena organizira drugi po redu Winter Cup koji će se održati od 19. do 22. veljače. Ovaj nogometni međunarodni turnir okuplja preko 600 dječaka i djevojčica u četiri kategorije. (U8, U9, U10, U12). Nakon grupnih ogleda 19. i 20. veljače ekipe će kroz sustav doigravanja doći do završnice turnira. Finalne utakmice te utakmice ukupnog poretka na turniru odigrat će se posljednjeg dana turnira, 22. veljače, a turnir će završiti ceremonijom dodjele nagrada, medalja i poklona za sve sudionike.
Kategorije:
· U8– 2016. i mlađi dječaci te 2015. i mlađe djevojčice
· U9– 2015. i mlađi dječaci te 2014. i mlađe djevojčice
· U10– 2014. i mlađi dječaci te 2013. i mlađe djevojčice
· U12– 2012. i mlađi dječaci te 2011. i mlađe djevojčice

Pogledaj više detalja

Škola čarobnih životinja 2 - SINK
2024-02-18 17:00
Učenici magične škole Winterstein, u kojoj svako dijete ima svoju čarobnu životinju, pripremaju kazališnu predstavu kako bi proslavili obljetnicu škole. Redateljica predstave je djevojčica Ida, a glavnu ulogu odmah preuzima popularna Helene, iako veliki talent skriva skromna djevojčica Anna-Lena, što dovodi do nezadovoljstva među nekim učenicima. Kada se u školskom dvorištu počnu pojavljivati čudne rupe, skupina učenika se mora udružiti kako bi zajednički otkrili što se događa i uspješno održali predstavu.
Sven Unterwaldt Jr.
1h 43m – DE

Bob Marley - One Love
2024-02-17 19:00
Bob Marley: One Love slavi život i glazbu reggae ikone koja je inspirirala mnoge generacije porukom ljubavi i jedinstva. Po prvi puta ćemo na velikim platnima gledati priču o Bobu Marleyu, koji je slovio za revolucionara svog vremena, a svojim uspjesima je proslavio reggae glazbu diljem svijeta.
Rita Marley, njihov sin Ziggy i kći Cedella sudjelovali su u nastanku filma, a obitelj slavnog glazbenika je posebno zadovoljna činjenicom što je film sniman na stvarnim lokacijama na kojima je Bob boravio i pjevao.
Reinaldo Marcus Green
1h 47m – US

Stand up Splicka Scena
2024-02-16 20:00
𝗦𝗽𝗹𝗶𝗰𝗸𝗮𝗦𝗰𝗲𝗻𝗮 se vraća u Makarsku s potpuno novim showom i to 𝗔𝗽𝗳𝗲𝗹 𝗔𝗿𝗲𝗻𝘂 kako bi izveli zimsko izdanje novih baza i tekst koji makarska publika još nije imala prilike čuti. Vidimo se u 𝗽𝗲𝘁𝗮𝗸 𝟭𝟲. 𝘃𝗲𝗹𝗷𝗮𝗰̌𝗲 kada “𝗡𝗼𝘃𝗲 𝗯𝗮𝘇𝗲 𝗭𝗜𝗠𝗔” izvode 𝗧𝗼𝗺𝗶𝘀𝗹𝗮𝘃 𝗣𝗿𝗶𝗺𝗼𝗿𝗮𝗰, 𝗜𝘃𝗶𝗰𝗮 𝗟𝗮𝘇𝗮𝗻𝗲𝗼, 𝗔𝗻𝘁𝗲 𝗧𝗿𝗮𝘃𝗶𝘇𝗶 i 𝗝𝗼𝘀𝗶𝗽 𝗦̌𝗸𝗶𝗹𝗷𝗼!
———————————————
𝗖𝗶𝗷𝗲𝗻𝗮 𝘂𝗹𝗮𝘇𝗻𝗶𝗰𝗲: 𝟏𝟎€
𝗙𝗜𝗭𝗜𝗖𝗞𝗔 𝗣𝗥𝗢𝗗𝗔𝗝𝗔:
– 𝗔𝗽𝗳𝗲𝗹 𝗔𝗿𝗲𝗻𝗮 – Put Volicije 5 // Radno vrijeme: Pon – Ned 08:00 – 22:00
– Na dan showa na ulazu (ako ostane mjesta)
——————————————-
𝗧𝗸𝗼 𝗷𝗲/𝘀̌𝘁𝗼 𝗷𝗲 𝗦𝗽𝗹𝗶𝗰𝗸𝗮𝗦𝗰𝗲𝗻𝗮?
Pogledaj “Stand-up po splicki” na YouTubeu i saznaj!
-> https://youtu.be/xBf21ZR0BzI

𝗩𝗜𝗦𝗘 𝗢 𝗞𝗢𝗠𝗜Č𝗔𝗥𝗜𝗠𝗔:
𝗜𝘃𝗶𝗰𝗮 𝗟𝗮𝘇𝗮𝗻𝗲𝗼 -> https://youtu.be/xBf21ZR0BzI?t=1684
Ivica Lazaneo je trenutno najbolji brački komičar. Trenutno je i jedini brački komičar. Uz hrvatski jezik fluentan je i u engleskom i bračkom. Nikor ga nebi kapi njanci bokun da parlo po bročki, tako da nastupa na hrvatskom. Ima dva metra i ne, ne igra košarku. Kao dijete je upao u bačvu sa čarobnim napitkom zbog čega sada ima problema sa alkoholom. Svjestan je činjenice da ima blesavo ime, ali ne mrzi ga. Mrzi svoje roditelje jer su mu ga oni dali. Standupom se bavi samo zbog jedne stvari: novca, žena i slave. Smatra da će sve ostali doći samo od sebe. Prodajem maslinovo ulje.

𝗝𝗼𝘀𝗶𝗽 𝗦𝗸𝗶𝗹𝗷𝗼 -> https://youtu.be/xBf21ZR0BzI?t=12
Josip Škiljo je četrdesetogodišnji “mladić” te član posljednje generacije Titovih pionira. Tita se to baš i nije dojmilo, jer je bio mrtav. Nakon završenog filozofskog fakulteta i uzalud stečene titule profesora hrvatskog i engleskog jezika, radi na raznim poslovima van struke. 2015. godine nakon stand up radionice i open mic-a polako skuplja nastupe i iskustvo u zagrebačkom Studiju smijeha, a godinu dana kasnije postaje rezident komičar. Ima iznimnu sposobnost preživljavanja, jer toliko je toga izvalio i ostao živ. Kako je kronično neispavan, često zaspe za stolom ili za šankom u sred razgovora. Ljubitelj je adrenalina, pa zato vozi biciklu po Splitskim ulicama. Životni cilj mu nije ostvariti američki, već dalmatinski san – ne radit ništa!

𝗧𝗼𝗺𝗶𝘀𝗹𝗮𝘃 𝗣𝗿𝗶𝗺𝗼𝗿𝗮𝗰 -> https://youtu.be/xBf21ZR0BzI?t=4046
Tomislav Primorac je mitološko biće kojega se svi purgeri boje – poludalmatinac, poluhercegovac. Diplomirani je fizičar, ali se na razočarenje svojih roditelja bavi stand up komedijom. Životni san mu je da zbog svojih doprinosa čovječanstvu u povijesti ostane zapamćen poput Nikole Tesle, ne toliko iz filantropskih pobuda, nego čisto zato da bi se Dalmatinci i Hercegovci svađali čiji je.
Poprilično je skeptičan. Najmanje vjeruje ljudima koji ga pokušavaju uvjerit s argumentom “viruj ti meni”.

𝐀𝐧𝐭𝐞 𝐓𝐫𝐚𝐯𝐢𝐳𝐢 -> https://youtu.be/xBf21ZR0BzI?t=3254
Ante Travizi je 20 i jedanaestogodišnjak rodom iz Splita. Na prvu možda simpatičan i zabavan, no nakon par tjedana ljudi shvate da je dosadni manijak. Pije espresso i kratkih je živaca. Ima “blagi” poremećaj pažnje. Njegova majka tvrdi da je bio planiran tokon rata. On nije naivan. Trenutno pokušava završiti faks, a ne ide mu jer mu je život van faksa postao zabavan. Možda izgubi i pravo školovanja zbog stand upa. Hrana mu je najdraža tema razgovora. Ako dođe do svjetskog rata, preći će na stranu koja će imati kebab jer kebab sadrži kruh, meso i umake što su zapravo esencije života.

Beskrajno sjećanje, The Eternal Memory
2024-02-15 19:00
Dirljiv i autentičan dokumentarni film o ljubavi, brizi i sjećanjima nominiran je za Oscara za najbolji dokumentarni film, te je dosad osvojio niz priznanja, između ostalih nagradu za najbolji dokumentarac na Sundance Film Festivalu.
Prikaz bezuvjetne ljubavi načete Alzheimerovom bolesti između dvoje istaknutih javnih ličnosti u Čileu – slavnog novinara i pisca Augusta Góngore, prominentnog kroničara zločina u doba Pinochetova režima i glumice, aktivistice i bivše ministrice kulture Pauline Urrutie. Renomirana čileanska redateljica Maite Alberdi, kojoj je ovo druga nominacija za Oscara, deset je godina dokumentirala njihov odnos.
Izrazito emotivna i inspirativna priča o Paulininoj beskompromisnoj posvećenosti i Augustovoj snažnoj borbi da zadrži vlastiti identitet duboko je dirljivo svjedočanstvo o njihovoj ljubavi.
“Iako se bavi zastrašujućim učincima Alzheimerove bolesti, ‘Beskrajno sjećanje’ nije tragična priča, već afirmacija snage ljubavi.”
– Nobuhiro Hosoki, cinemadaily.us
“Doktor Živago, Casablanca, Ljubav… Ni ti klasici nisu ravni istinitoj ljubavnoj priči Beskrajnog sjećanja.”
– Matthew Carey, DEADLINE
Maite Alberdi
1h 25m – CL

Liga Udruge malog nogometa Makarska
2024-02-14 18:00 - 22:00, 2024-01-31 18:00 - 22:00, 2024-01-25 18:00 - 22:00, 2024-01-24 18:00 - 22:00
Liga Udruge malog nogometa Makarska
Makarska liga malog baluna osnovana je 1980. godine, a od 2022. godine održava se u Apfel Areni. Najuspješnija momčad u povijesti lige je kasniji prvak Hrvatske “Novo vrijeme” s 8 naslova prvaka, a slijede ugašena Alfa te još uvijek aktivni Gornja Vala i DPH Torcida Makarska Rivijera s po 5 titula.
Liga danas broji 12 ekipa iz Makarske i s cijele Rivijere. Pored seniorske (tzv. Prve lige), od 2006. do 2023. igrala se i Liga veterana, gdje je najuspješnija momčad GO Lučić/Kavana Romana s 8 naslova.

Na društvenim mrežama Facebooku i Instagramu više informacija o Ligi možete pronaći pod imenom umnmakarska, a sve rezultate, popise momčadi i ostalo na webu www.umn-makarska.com, kao i u android aplikaciji Leagues & Tournaments.

HAJDUKOV ROĐENDANSKI PARTY
2024-02-12 15:00
Dragi navijači i ljubitelji Hajduka,
Neka zvona zazvone jer je došlo vrijeme da zajedno proslavimo 113. rođendan našeg voljenog nogometnog kluba – Hajduka! Kao i prošle godine, dan uoči ovog velikog jubileja, Apfel Arena će biti prepuna smijeha, radosti u zajedničkoj proslavi našeg najdražeg kluba.
Ovaj događaj nije samo za obožavatelje nogometa, već za cijelu obitelj! Očekuje vas slavljenički program koji će oduševiti sve uzraste:
*DPH punkt za članstvo: Budite dio obitelji Hajduka i pridružite se Društvu prijatelja Hajduka!
* Mali navijači će imati priliku osvojiti sjajne nagrade sudjelujući u mini sportskim natjecanjima.
* Besplatan napuhanac za djecu s hajdučkim rekvizitima.
* U našem ugostiteljskom objektu čeka vas posebno pripremljeni Hajdučki meni za cijelu obitelj.
* Poseban gost RICO: Uzbuđenje će biti na vrhuncu jer će RICO dodatno začiniti našu feštu svojim dolaskom!
Zabava za cijelu obitelj: Smijeh, ples i veselje – sve u jednom!

I to nije sve! Pripremili smo još iznenađenja koja će vas oduševiti i ostaviti bez daha.
Pridružite nam se i zajedno stvorimo nezaboravne trenutke u čast našeg Hajduka, jer nema ništa ljepše od slavlja s onima koji dijele istu strast i ljubav prema našem klubu!

Vidimo se u Apfel Areni!

Ekipa iz džungle: Svjetska turneja - SINK
2024-02-11 17:00
Koga pozivamo u pomoć kada misteriozni super-zlikovac prekrije džunglu ružičastom pjenom koja eksplodira pri dodiru s vodom? Ekipu iz džungle naravno!
Manje od mjesec dana prije sezone kiša, utrka s vremenom je počela. Od Sjevernog pola do Dalekog istoka, prelazeći planine, pustinje i oceane, naši junaci će daleko od svoje omiljene džungle morati pretražiti svijet u potrazi za protuotrovom!
Laurent Bru, Yannick Moulin, Benoît Somville
1h 29m – FR

Prošli životi
2024-02-10 19:00
Nora i Hae Sung od djetinjstva su povezani snažnom i neraskidivom vezom, no putevi im se razilaze kada Norina obitelj emigrira iz Južne Koreje. Dva desetljeća kasnije susreću se u New Yorku, gdje se tijekom tjedan dana suočavaju s vlastitim poimanjem ljubavi, sudbine i životnih odluka koje su donijeli.
Redateljski i scenaristički debi Celine Song nježna je i briljantno napisana, režirana i odglumljena romantična priča koja nikoga neće ostaviti ravnodušnim.
Film premijerno prikazan u natjecateljskom programu Sundance Film Festivala proglašen je najboljim filmom godine 2023. prema izboru Nacionalnog udruženja američkih kritičara, te je jedan od favorita za dodjelu nagrada Oscar.
Celine Song
1h 46m – US

Opasne djevojke
2024-02-08 19:00
Komičarka Tina Fey donosi novi pogled na moderni klasik koji prati dogodovštine „popularnih“ i manje popularnih učenica srednje škole, film Mean Girls iz 2004. godine.
Cady Heron nova je učenica u školi koju skupina popularnih cura, predvođenih Reginom George, prihvaća u svoju zatvorenu skupinu. No, kada se Cady zaljubi u Reginina bivšeg dečka, njihov odnos se mijenja i Cady im postaje najveći neprijatelj. Dok se uz pomoć svojih novih također „izopćenih“ prijatelja sprema na sukob sa Reginom, Cady mora naučiti kako ostati vjerna sebi dok prolazi kroz kaotične dane avanture zvane srednja škola.
Scenarij šarmantne i zabavne komedije, ovoga puta napravljene kao mjuzikl, napisala je Tina Fey, a režiju potpisuje bračni par Samantha Jayne i Arturo Perez Jr.
Samantha Jayne, Arturo Perez Jr.
1h 52m – US

Lassie 2: Nova pustolovina - SINK
2024-02-04 17:00
Najslavniji ovčar na svijetu vraća se na velika platna u novoj uzbudljivoj obiteljskoj avanturi za velike i male ljubitelje pasa!
Tijekom ljetnih praznika, dječak Florian odbija se rastati od svoje voljene Lassie i umjesto da s roditeljima ode na odmor na Kanarske otoke, praznike provodi u Južnom Tirolu na farmi kod svoje tete Cosime. Kada u selu počnu nestajati psi, Florian i njegovi novi prijatelji kreću u akciju rješavanja misterija i spašavanja pasa, uz veliku pomoć detektivskih vještina škotske ovčarke Lassie.
Topla priča o neraskidivom prijateljstvu između dječaka i njegovog psa nastavak je filma Lassie iz 2020. godine, temeljenog na popularnom izvornom romanu engleskog pisca Erica Knighta.
Hanno Olderdissen
1h 31m – DE

Argylle: Misteriozni špijun
2024-02-03 19:00
Samozatajna i povučena Elly Conway autorica je niza bestseler špijunskih romana. Iako joj knjige obiluju akcijom, njezina idealna zabava je provođenje večeri kod kuće uz računalo i mačka Alfieja. Kada se jednoga dana zapleti njezinih knjiga, kojima je glavni lik tajni agent Argylle, počnu odražavati na aktivnosti špijunske organizacije u stvarnom životu, Ellyne mirne večeri kod kuće postaju prošlost. Zajedno sa špijunom Aidanom, s mačkom Alfieja u ruksaku, Elly juri po cijelom svijetu kako bi ostala korak ispred ubojica, dok se granica između njezinog izmišljenog svijeta i onog stvarnog sve više muti…
U akcijskom trileru kojeg donosi redatelj Matthew Vaughn (Kingsman, Stardust) glavne uloge tumače glumica Bryce Dallas Howard i oskarovac Sam Rockwell, a pojavljuju se i brojne druge glumačke zvijezde: Henry Cavill, John Cena, Bryan Cranston, Catherine O’Hara, Sofia Boutella, Ariana DeBose, Samuel L. Jackson, Dua Lipa,…
Matthew Vaughn
2h 19m – US, UK

Prvi Zimski kup za djevojčice
2024-02-03 10:00 - 16:00
U Apfel Areni će se 3. veljače održati Prvi Zimski kup za djevojčice u organizaciji NS Spit. Dođite podržati ŠN za djevojčice Apfel Arena. Vidimo se!

Zona interesa
2024-02-01 19:00
Smješten u 1943. godinu, film prati zapovjednika ozloglašenog Auschwitza, Rudolfa Hössa, i njegovu suprugu Hedwig koji žele stvoriti život iz snova za svoju obitelj u kući i prekrasnom vrtu smještenima tik uz koncentracijski logor.
Moderno remek-djelo sedme umjetnosti originalan je prikaz zla koje je ljudski um sposoban počiniti isključivo za vlastito dobro. Film je premijerno je prikazan na Cannes Film Festivalu, gdje je nagrađen velikom nagradom žirija (Grand Prix).
Redatelj Jonathan Glazer u filmu portretira stvarnu osobu Rudolfa Hössa, a prilikom snimanja surađivao je s muzejom Auschwitz-Birkenau te je u arhivama pregledavo svjedočanstva preživjelih i pojedinaca koji su bili zaposleni u kućanstvu Hössovih.
Jonathan Glazer
1h 45m – DE

Vau vau zvijezda 2 - SINK
2024-01-28 17:00
Bodi je tibetanski mastif od kojeg se očekuje da bude sljedeći seoski čuvar stadu veselih ovaca, no on nema strast prema preuzimanju te uloge. Bodi želi postati najveća Rock N’ Roll zvijezda!
Godinu dana nakon prvog nastupa, Bodi i njegov bend postali su lokalno poznati – čak imaju i odane obožavatelje. No kad im glazbeni mogul po imenu Lang pruži priliku za turneju s pop senzacijom, Lil’ Foxy, Bodi i njegovi prijatelji shvate da slava ima svoju cijenu i da snagu Rock N’ Roll-a možete osloboditi jedino ako ostanete vjerni sebi.
Mark Baldo
1h 30m – US

Ulaznice su dostupne u prodaji na info pultu i online putem Kino Mediteran Makarska

Šahovska simultanka
2024-01-28 10:00 - 12:00
U nedjelju 28.1. od 10:00 – 12:00 sati u Apfel Areni će se održati još jedna Šahovska simultanka. Ovoga puta će se učenici osnovnih škola Makarske rivijere imati priliku okušati u partiji šaha s profesorom Ivanom Jerkovićem i mladom nadom makarskog šaha Ivanom Rašićem. Događaj je besplatan, a svoju djecu možete prijaviti na Info pultu Apfel Arene.

Tri mušketira: Milady
2024-01-27 19:00
Kultni roman Alexandra Dumasa književni je klasik već nekoliko puta ekraniziran za velika platna, a ova raskošna adaptacija predstavlja nove likove i lokacije: od slavnog Louvrea do Buckinghamske palače, preko oluka Pariza, do opsade La Rochellea.
D’Artagnan je prisiljen udružiti snage s Milady de Winter kako bi spasio Constance koja je oteta pred njegovim očima. Kako je rat najavljen, a Athos, Porthos i Aramis već su se pridružili fronti, tajna iz prošlosti razbija stare saveze.
Glavne uloge u uzbudljivoj i hvaljenoj avanturi redatelja Martina Bourboulona tumače Eva Green, François Civil, Vincent Cassel, Romain Duris, Pio Marmaï, Louis Garrel i Vicky Krieps.
Martin Bourboulon
1h 55m – FR

Ulaznice su dostupne u prodaji na info pultu i online putem Kino Mediteran Makarska

Pčelar
2024-01-25 19:00
Redatelj hitova „Odred otpisanih” i „Fury” donosi uzbudljivi akcijski triler s Jasonom Stathamom u glavnoj ulozi.
Nakon što se povukao iz tajne elitne organizacije naziva „Pčelari“, Adam Clay živi usamljeničkim životom brinući se za svoje pčele. Međutim, kada njegovoj starijoj susjedi prevarom otmu životnu ušteđevinu, što rezultira tragičnim posljedicama, Adam se vraća u akciju. Odlučan potražiti pravdu za svoju susjedu, istražuje mrežu prijevara orkestriranih od strane moćne organizacije kojoj su meta najranjiviji slojevi društva. Dok se bori protiv prevaranata 21. stoljeća, ali i agenata FBI-a, pa čak i vlastite zamjene u „Pčelarima“, njegova misija evoluira u nešto veće: razotkrivanje sveprisutnog sustava korupcije koji prijeti društvu u cjelini.
David Ayer
1h 45m – US

Ulaznice su dostupne u prodaji na info pultu i online putem Kino Mediteran Makarska

Inspektor Brk i zagonetni slučaj SINK
2024-01-21 17:00
Zavirite u dosad neviđen svijet kukaca, originalnog dizajna i neograničenog smisla za humor… uz jedan klasičan zaplet u stilu Agathe Christie.
Radnja animirane detektivske avanture odvija se tridesetih godina prošlog stoljeća na letu između Šangaja i San Francisca. Dok ljudi zauzimaju putničku kabinu, ispod podova i tereta trup aviona uređen je poput luksuznog broda za kukce. Nakon večere u svijetu kukaca putnika počinjen je zločin: moćni Bugsy Spindlethorp je ubijen, ostavljajući nevjerojatno lijepu crnu udovicu Arabellu – udovicom. Čuveni detektiv Inspektor Brk, zajedno s mladom vježbenicom Janey, istražuje zločin pritom se suočavajući s različitim neprijateljima i sumnjivcima.
Julio Soto Gurpide
1h 28m – ES

Ulaznice su dostupne u prodaji na info pultu i online putem Kino Mediteran Makarska
